b'\n_START_ARTICLE_\n2048 (igra)\n_START_SECTION_\nIgranje\n_START_PARAGRAPH_\n2048 se igra na kvadratni mre\xc5\xbei 4\xc3\x974 z o\xc5\xa1tevi\xc4\x8dnenimi plo\xc5\xa1\xc4\x8dicami, ki se gladko premikajo, ko jih igralec premika s pomo\xc4\x8djo \xc5\xa1tirih pu\xc5\xa1\xc4\x8di\xc4\x8dnih tipk \xe2\x80\x93 levo, desno, gor, dol. V vsaki potezi se bo naklju\xc4\x8dno pojavila nova plo\xc5\xa1\xc4\x8dica na praznem mestu plo\xc5\xa1\xc4\x8de z vrednostjo 2 ali 4. Plo\xc5\xa1\xc4\x8dice se pomikajo dokler je mo\xc5\xbeno v izbranismeri dokler jih ne zaustavi druga plo\xc5\xa1\xc4\x8dica ali rob mre\xc5\xbee. \xc4\x8ce se pri premikanju dve plo\xc5\xa1\xc4\x8dici z enakima vrednostima zadaneta, se bosta zdru\xc5\xbeili v plo\xc5\xa1\xc4\x8dico s skupno vrednostjo obeh zdru\xc5\xbeenih plo\xc5\xa1\xc4\x8dic. Na primer: 2 + 2 = 4, 4 + 4 = 8, itd. Nastala plo\xc5\xa1\xc4\x8dica se v tej potezi ne more ve\xc4\x8d zdru\xc5\xbeiti z drugo enakovredno plo\xc5\xa1\xc4\x8dico. Plo\xc5\xa1\xc4\x8dice z vi\xc5\xa1jimi vrednostmi se rahlo svetijo._NEWLINE_Zgoraj na desni je trenutni rezultat igralca. Igralec za\xc4\x8dne z 0, rezulta pa se pove\xc4\x8duje pri zdru\xc5\xbeitvi plo\xc5\xa1\xc4\x8dic z vrednostjo nastalih novih plo\xc5\xa1\xc4\x8dic. Kot pri veliko arkadnih igrah se ob trenutnem rezultatu prikazuje tudi najbolj\xc5\xa1i rezultat igralca._NEWLINE_Igra se kon\xc4\x8da z zmago, ko se na plo\xc5\xa1\xc4\x8di pojavi plo\xc5\xa1\xc4\x8dica s \xc5\xa1tevilko 2048, od koder izhaja tudi ime igre. Ko igralec dose\xc5\xbee plo\xc5\xa1\xc4\x8dico s \xc5\xa1tevilko 2048, lahko nadaljuje z igranjem in dose\xc5\xbee vi\xc5\xa1je rezultate. Ko igralec nima ve\xc4\x8d potez (ni ve\xc4\x8d praznih mest ali sosednjih plo\xc5\xa1\xc4\x8dic z enakimi vrednostmi), se igra kon\xc4\x8da._NEWLINE_Zaradi preproste igralne mehanike igre (samo \xc5\xa1tiri smeri) so igro uporabili za promocijski video za gibni nadzorni ro\xc4\x8dni trak Myo. Zaradi njene razpolo\xc5\xbeljive izvorne kode so jo uporabili kot pou\xc4\x8devalsko pomo\xc4\x8d pri programiranju. Umetnointeligen\xc4\x8dni sistem, napisan v MATLABu, ki je samostojno igral igro 2048 je dosegel drugo mesto na tekmovanju programiranja pri Matlab Central Exchange.\n_START_SECTION_\nPrimerjave z igro Flappy Bird\n_START_PARAGRAPH_\n2048 je ve\xc4\x8d komentatorjev primerjalo z igro Flappy Bird. Obe sta klona predhodnih iger in njun uspeh je vodil do novih klonov. Opisali so ju kot virozni in zasvojljivi. Igri\xc4\x8darsko spleti\xc5\xa1\xc4\x8de JayIsGames je igro 2048 primerjalo z igro Flappy Bird \xc2\xbbvendar brez razka\xc4\x8dene nepozornosti.\xc2\xab Ko so ga vpra\xc5\xa1ali ali je zaskrbljen, da bi se njegov polo\xc5\xbeaj kon\xc4\x8dal kot za Nguy\xe1\xbb\x85na H\xc3\xa0ja \xc4\x90\xc3\xb4nga, tvorca igre Flappy Bird, je Cirulli dejal, da \xc2\xbbje \xc5\xbee \xc5\xa1el \xc4\x8dez to fazo\xc2\xab\xc2\xa0v majhni meri, and, ko se je enkrat odlo\xc4\x8dil proti tr\xc5\xbeenju igre 2048, se \xc2\xbbprenehal po\xc4\x8dutiti v zadregi.\xc2\xab'